**ESL murdmaasuusatamise alakomitee juhatuse koosoleku protokoll**

Toimumise aeg ja koht: 04.10.2019, Tallinn

Protokollija: Peeter Kümmel

Juhataja: Reimo Kaasiku

Koosoleku algus 15.00

Kohal füüsiliselt: Reimo Kaasiku, Andre Mets, Ave Nurk, Anu Taveter, Risto Rammul, Tauri Tallermaa, Jaanus Teppan. Kohal skype ühenduse kaudu: Riho Roosipõld, Margus Uibo. Kohal whatsapp ühenduse kaudu: Robert Peets.

Puudusid: Tanel Ojaste, Eido Tasalain, Arne Tilk

Enne koosoleku lõppu lahkus: Tauri Tallermaa 16.37

Koosoleku avas sõnavõtuga ESL peasekretär Tõnu Seil ja tegi ettepaneku kinnitada päevakord ning valida murdmaasuusatamise alakomitee juhatusele (edaspidi MAJ) uus esimees.

Päevakord, kinnitati 10 häält, vastu 0

1. Juhatuse esimehe valimine;
2. Koosoleku juhataja ja protokollija valimine;
3. Alakomitee liikmete vastutusvaldkondade jagamine, vajadusel töögruppide / komisjonide moodustamine. Alakomitee tööplaani koostamine;
4. Eesti suusaspordi arengukava 2019-2023 murdmaasuusatamise osa täiendused;
5. EMV teatevõistluse võistkonna moodustamise reeglid EMV üldjuhendis;
6. Sportlaste klubivahetused;
7. Sportlaste MK plaanid, reisikindlustused
8. Statuutide täiendused tänaseks vastu võetud statuutides, mis puudutavad JMM teatenelikute liikmete FIS punktide kriteeriume.
9. ESL murdmaad esindava juhatuse liikme kandidaat

Koosoleku kulg ja otsused:

1. Peeter Kümmeli poolt tehti ettepanek Reimo Kaasikule kandideerida alakomitee juhataja kohale. Ettepanekud kandideerida alakomitee kohale tehti lisaks Tauri Tallermaale ja Peeter Kümmelile. Reimo Kaasiku kinnitas, ettepaneku saanud kandidaatidest, ainukesena soovi murdmaasuusatamise alakomitee juhatuse esimehe kohuseid täitma asuda. Otsustati murdmasuusatamise alakomitee juhatuse esimeheks valida Reimo Kaasiku.

Otsus kinnitati: poolt 10 häält, vastu 0 häält;

1. Öeldi välja ettepanek, et Peeter Kümmel asuks koosoleku protokollijaks. Reimo Kaasiku asus koosoleku juhatajaks. Kinnitati otsus - poolt 10 häält, vastu 0 häält;
2. MAJ kaardistas murdmaasuusatamise arengut silmas pidades tähtsamad tegevusvaldkonnad, millele määras MAJ liikmetest tegevusgrupid:

* Noorte ja klubide tegevus – Anu Taveter
* Rahvasport, maratonid, täiskasvanud harrastajad, keskused – Robert Peets, Eido Tasalain
* Tippsport ja järelkasvukoondised – Riho Roosipõld (ka tippsortlaste kogu koordineerija ja tippsportlaste kõneisiku kohuste täitja)
* Treenerite koolitus – Jaanus Teppan
* Sise- ja väliskommunikatsioon – Tauri Tallermaa
* Eelarve ja uued projektid – Peeter Kümmel, Reimo Kaasiku

Osad MAJ liikmed otsustavad tegevusgruppidesse kuulumise järgmise MAJ koosolekul. Tegevusgrupid on avatud, et kaasata liikmeid suusaaktiivist lisaks MAJ liikmetele.

Otsus kinnitati: poolt 10 häält, vastu 0 häält

1. Otsustati täiendada Eesti suusaspordi arengukava 2019-2023 ja kohustati Tõnu Seili viima kõik täiendused sisse arengukavasse ja esitama parandatud dokument MAJ juhatusele ülevaatamiseks hiljemalt 07.10.2019;

Arutati Tartu Suusaklubi 9 ettepanekut suusaspordi arendamiseks lähitulevikus. Otsustati arengukavasse lülitada idee „Eesti suusaspordi positiivse kuvandi loomisel kasutada uusi eeskujusid – kõneisikuid, tippsportlasi“. Otsustati arengukavasse lülitada „sportlikuks suureks eesmärgiks: Eesti on esindatud 2022 OM-l naiste ja meeste teatevõistkondadega“. Otsustati arengukavasse lülitada „Sportlaste tulemuste arusaadav ja selge hindamine rahvusvahelistel tiitlivõistlustel“. Otsustati arengukavasse lülitada „2019-2023 rahvuskoondise moodustamine Team Estonia kaasabil“. Otsustati arengukavasse lülitada „Vooremäe ja Tartu Spordi- ja Dendropargi väljaarendamised“. Ülejäänud ettepaneku punktid otsustati võtta sügavama arutelu alla järgmisel MAJ koosolekul;

Arutati läbi Koidu Suusaklubi pöördumine ja otsustati selgelt põhjendatud pöördumise põhjal lülitada arengukavasse Tallinna ja Harjumaa suusaradade arendamise;

MAJ liige Margus Uibo suunas tähelepanu, et Eesti murdmaasuusatamisel on vajadus kaasaegsete funktsionaalsete testimissüsteemide järele - Eestimaa suusakeskuste kaasajastamine, kaasaegne murdmaasuusatamise aparatuur. Teema leiab sügavamat käsitlust järgmistel MAJ koosolekutel;

Otsused kinnitati: poolt 10, vastu 0 häält

1. Arutati läbi RR Suusaklubi 25.03.19 ning 01.10.19 pöördumised seoses 2019 kevadel Alutagusel toimunud EMV osalejate klubilise kuuluvuse ja võistlusstartide küsimustes. Otsustati vastata RR Suusaklubile esimesel võimalusel sõnastades vastuse järgmiselt:

VASTUS: Uus alakomitee juhatus arutas 04.10.19 toimunud koosolekul seda teemat, tehes ettepanekuid üldjuhendi vastavate muudatuste osas, aga samas otsustas, et võistluse tulemust tagantjärele ei tühistata, kuna ametlikku protesti kaebuse esitaja poolt ei esitatud õigeaegselt (FIS CC ICR p 361.1.1. Protest võistlejate võistlusele lubamise suhtes tuleb esitada vastavalt punktile 361.3.1 enne loosimist)

VABANDAME MAJ nimel ja lubame anda endast parima selliste olukordade edaspidiseks vältimiseks.

Otsustati teha 23.03.19 toimunud EMV korraldajatele märgukiri.

Arutati MAJ esimehe Reimo Kaasiku ettepanekut lisada EMV üldjuhendi alla täpne ANTIDOPINGUT käsitlev punkt, mida tänaseni ei ole veel tehtud. Eesmärgiga, et tulevikus ei tekiks EMV mainet kahjustavaid või teisi ebaeetilisi olukordi. Otsustati täpne sõnastus ja kooskõlastus kohaldada vastavalt EAD kaasabil. Otsustati teemat käsitleda ka järgmisel MAJ koosolekul.

Otsus kinnitati: poolt 9 häält, vastu 0 häält

1. Kinnitada klubivahetus kahel sportlasel:

* Merli Mari Utsal, Haanja Suusaklubist üleminek Võru Suusaklubisse
* Kristjan Koll, Sparta Spordiseltsist üleminek Nõmme Spordiklubisse

Kinnitati poolt 9 häält, vastu 0 häält

1. Otsustati tagada U20, U23 ja täiskasvanute koondise nimekirjas olevate sportlaste reisikindlustused;

Sooviti korraldada põhjalikum ja argumenteeritum arutelu MK ja FIS võistluste plaanide ja hooaja eelarve üle järgmisel MAJ koosolekul. MK ja FIS võistluste plaani kannab ette Riho Roosipõld. Eelarve plaanid ja võimalused esitab Tõnu Seil;

Arutati Alvar Johannes Alevi pöördumist Ameerika mandril toimuvate MK etappidel osalemiseks. Teemat käsitletakse põhjalikumalt järgmisel MAJ koosolekul.

Kinnitati: poolt 9 hääl, vastu 0 häält

1. Arutati vajadust viia statuutidesse sisse muudatused nagu kaalutud otsuse langetamise võimalus koondiste lähetamise osas, olukordades kui kõikide liikmete FIS punktid ei ole seatud statuudiga kooskõlas.

Kinnitada: poolt 9 häält, vastu 0 häält

1. Otsustati esitada ESL juhatusse liikmekandidaadiks murdmaasuusatamise esindajana MAJ liige Kandidaat Tauri Tallermaa.

Kinnitati: poolt 9 häält, vastu 0 häält

Koosolek lõppe 17.15